"Hank, e leng Magogwe o montle, e ne e le seapei se se gaisang tota mo letlhagareng. O ne ka gale a batlana le metswako e e gaisang tota mme seo se ne se mo tlhaola jaaka seapei se se tlhotlhwa. Resepe ya gompieno e ne e le bonolo fela dijo e le tse di kgethegileng. O ne a apeela Wendy, e leng kolobe ya naga. Selo sa Modimo se robegile leoto fa se ne se tswa ka lesoba la mogodu morago ga go lelekisiwa ke diphiri tse di legaba.    Resepe e ne e batla dilo tse go seng bonolo go di bona. Lebolobolo la mo loma a sa ntse a kgetla moretlwa le ditamati. Botlhole jwa lebolobolo bo botlhoko. Go mo tsere diura go bo ntsha. Hank o ne a kampana le tlhware e e borethe mme a e fenya. Motho o ka dira setšhu se se balolang tota ka nama ya yona. Digokgo tse dikotsi di ne di bontsha go sa itumelang fa di bona a ntse a epa matlo a tsona a tsomana le digwere. Utšhi! Utšhi! Utšhi!   O ne a itshokela malomo a dinotshe a feta lekgolo a leka go rafa mamepe le tswina go dira se se ka nowang. Go ise go ye kae, a goroga mo sekhutlong sa Mebileng ya Warthog le Baobab. Ditsala tsa ja setšhu di folosetsa ka tswina e e botshe di ntse di tshega matlametlo a a tsweletseng go goeletsa ditsintsiri tse di tsweletseng go a sera ka modumo."